open-index/open-wikipedia-markdown huggingface dataset:
Malé Dvorníky

**Malé Dvorníky** () sú obcou na Slovensku v okrese Dunajská Streda 

## Polohopis
Obec je vzdialená od Dunajskej Stredy približne 3 km. V minulosti bola zlúčená s obcou Veľké Dvorníky do obce Dvorníky na Ostrove. Má 1 090 obyvateľov. Nachádza sa tu najvyšší bod nad hladinou mora Žitného ostrova. V obci prevažujú občania maďarskej národnosti. 

## Dejiny
Spisy uložené v budapeštianskom archíve dokladajú, že obec bola už v roku 1252 známa ako osadlosť dvoranov slúžiacich na bratislavskom hrade. Od roku 1356 sa obec objavuje ako šľachtická osada už pod svojím dnešným názvom ODOUR (dvor). Hovorí sa, že obec v 6. storočí, v čase nadvlády Avarov, sa nenachádzala na svojom súčasnom mieste, ale pri hlavnej ceste vedúcej cez Dunajskú Stredu. Násyp zeme, ktorý sa tiahol pri hraniciach obce, pozostatok Ringu, existuje až dodnes. Na tejto vyvýšenine sa dnes nachádza obecný cintorín a rímskokatolícky Kostol Najsvätejšej Trojice z roku 1953, po ktorej nesie táto vyvýšenina názov „Kápolnadomb“. Archeológovia tu počas vykopávok v roku 1946 našli viacero cenných nálezov z obdobia Keltov a Avarov. Časť z nich je aj v súčasnosti vystavená v Žitnoostrovskom múzeu.

## Občianska vybavenosť
Nachádza sa tu materská a základná škola s vyučovacím jazykom maďarským. 

## Šport
Miestne ženské futbalové družstvo Malodvornícky FK Malé Dvorníky hrá najvyššiu slovenskú futbalovú súťaž.

## Osobnosti obce
### Rodáci
* Ákos Szarka (* 1990), futbalový útočník

## Referencie

## Iné projekty

## Externé odkazy
* 


Kategória:Obce okresu Dunajská Streda
Čakany

**Čakany**  (, ) sú obec na Slovensku v okrese Dunajská Streda.

## Národnostné zloženie obyvateľstva

## Kultúra a zaujímavosti
### Pamiatky
* Barokový kaštieľ, dvojpodlažná stavba so štyrmi nárožnými vežami, z konca 17. storočia. Kaštieľ vybudoval arcibiskup Juraj Selepčéni. Úpravami prešiel v roku 1712 a 1824. V kaštieli sa v súčasnosti nachádza liečebno-výchovné sanatórium. Interiéry sú kryté valenými klenbami a českými plackami. Nachádza sa tu dvojramenné centrálne schodisko. Miestnosti vo vežiach sú zaklenuté klenbami s podkasanými lunetami. Fasády kaštieľa sú členené pilastrami a kordónovou rímsou. Okná majú profilované šambrány a suprafenestry vo forme prelamovanej rímsy. Portál má ostenie so segmentovým ukončením a bohatou barokovou výzdobou. V supraporte je kamenná kartuša s erbom a festón. Veže sú ukončené zvonovitými helmicami. 

Pozsonycsákány kastély 1.JPG|Barokový kaštieľ
Pozsonycsákány kastély 2.JPG
Pozsonycsákány kapu 1.JPG|Detail portálu
Pozsonycsákány kapucímer 1.JPG|Detail supraporty


* Rímskokatolícky kostol sv. Michala archanjela, jednoloďová baroková stavba s polygonálnym ukončením presbytéria a predstavanou vežou, z konca 17. storočia. Na začiatku 18. storočia bol zničený, následne v roku 1712 obnovený. Klasicistickou úpravou fasády prešiel v roku 1823. V roku 1930 bola realizovaná výmaľba kostola. Interiér je zaklenutý pruskou klenbou. Hlavný oltár aj oba bočné oltáre sv. Anny a sv. Bernarda sú barokové z druhej polovice 18. storočia. Kazateľnica a lavice pochádzajú z doby úpravy kostola. Fasády kostola sú členené lizénami a polkruhovo ukončenými oknami s profilovanými šambránami. Veža je v dolnej časti lemovaná nárožným kvádrovaním, v hornej pilastrami. Ukončená je murovanou ihlancovou helmicou.

Pozsonycsákány templom 5.JPG|Kostol sv. Michala archanjela
Pozsonycsákány templom 3.JPG
Pozsonycsákány templom 2.JPG
Pozsonycsákány templom 1.JPG


## Referencie

## Iné projekty

## Externé odkazy
* 


Kategória:Obce okresu Dunajská Streda
Holice (okres Dunajská Streda)

**Holice** (do roku 1948 *Gala*; ) sú obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícky kostol sv. Petra a Pavla, jednoloďová románsko-gotická stavba s polygonálnym ukončením presbytéria a párom predstavaných veží, z polovice 13. storočia. Stojí na mieste staršej tehlovej stavby z konca 12. storočia. Reprezentatívny kostol je dokladom pôvodného významu dediny, ktorá bola sídlom správy bratislavského hradného panstva. Gotickými úpravami prešiel okolo roku 1320, keď bolo zaklenuté presbytérium a bol doplnený o nástenné maľby. V období okolo roku 1400 vzniklo hodnotné bohato zdobené vežové pastofórium podopierané bustou kráľa Ladislava. Ďalšími úpravami prešiel v 17. storočí, keď bola zaklenutá loď. V 18. storočí vznikla súčasná sakristia. Neogotickou úpravou exteriéru prešiel v roku 1899. Výmaľba interiéru bola reštaurovaná v rokoch 1991-1992. Výmaľba blízka štýlu rakúskeho Podunajska zobrazuje výjavy z Kristovho života a Posledný súd. Pôvodná románska krstiteľnica je umiestnená pred kostolom. Fasády kostola sú členené opornými piliermi a gotickými oknami s lomeným oblúkom. Priečelie bolo upravené počas neogotickej úpravy, keď bolo doplnené o portál a rozetu. Veže s polkruhovo ukončenými oknami sú ukončené murovanými ihlancovými helmicami. 

Gelle templom 2.JPG|Kostol sv. Petra a Pavla
Gelle templom 1.JPG
Gelle templom 5.JPG
Holice kostol 12.jpg|Interiér kostola
Holice kostol 15.jpg|Fresková výmaľba a pastofórium


* Mariánsky stĺp, barokové súsošie z roku 1689. Skladá sa z piliera s listovými ornamentmi a sochy Immaculaty. 

* Pranier, stĺp hanby, malá architektúra z druhej polovice 18. storočia. Obnovou prešiel v roku 2011. Murovaný stĺp je zložený z dvoch jednoduchých kvádrov ukončených stanovou strechou s kovanou vlajočkou s vročením 1813.  

Gelle Mária oszlop 2.JPG|Mariánsky stĺp
Gelle Mária oszlop 4.JPG|Detail stĺpu
Gelle Mária oszlop 1.JPG
Gelle Mária oszlop 3.JPG
Gelle 1813.JPG|Pranier


## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Dunajská Streda
Čenkovce

**Čenkovce** () je obec na Slovensku v okrese Dunajská Streda. 

## Dejiny
V rokoch 1960-1993 bola začlenená do Zlatých Klasov. V roku 1993 sa odčlenila od Zlatých Klasov.

## Obyvateľstvo
### Národnostné zloženie

## Kultúra a zaujímavosti
### Pamiatky
* Pálfiovská kúria v časti Čerga  (Csörge), jednopodlažná klasicistická stavba na pôdoryse obdĺžnika z prvej polovice 19. storočia. Fasáde dominuje jednoosový portikus ukončený trojuholníkovým štítom s tympanónom. Okná majú profilované šambrány s klenákmi. Objekt v súčasnosti chátra.

## Referencie

## Iné projekty

## Externé odkazy
* 


Kategória:Obce okresu Dunajská Streda
Dolný Bar

**Dolný Bar** () je obec na Slovensku v okrese Dunajská Streda.

## Kultúra a zaujímavosti
### Pamiatky
* Rímskokatolícky kostol sv. Anny, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty, z roku 1822. Stojí na mieste barokovej kaplnky z roku 1772, ktorej časť múrov bola využitá na stavbu kostola. Obnovou prešiel v roku 2002. Interiér je plochostropý, presbytérium je zaklenuté pruskou klenbou. Nachádza sa tu barokový obraz sv. Anny, súčasť odstráneného hlavného oltára. Lavice sú barokovoklasicistické z obdobia okolo roku 1800. Krstiteľnica pochádza z doby vzniku kostola. Fasády kostola sú členené segmentovo ukončenými oknami so šambránami. Veža vyrastá zo štítového priečelia lemovaného párom ník vo forme rizalitu, je členená lizénovými rámami a ukončená korunnou rímsou s terčíkom a zvonovitou helmicou s laternou. 

Súbor:Dolný Bar kostol 02.jpg|Kostol sv. Anny
Súbor:Dolný Bar kostol 01.jpg
Súbor:Dolný Bar kostol 03.jpg|Detail veže
Súbor:Dolný Bar kostol 04.jpg|Interiér kostola


## Referencie

## Iné projekty

## Externé odkazy
* 


Kategória:Obce okresu Dunajská Streda
Horný Bar

**Horný Bar** () je obec na Slovensku v okrese Dunajská Streda. 

## Kultúra a zaujímavosti
### Pamiatky
* Rímskokatolícky kostol sv. Anny v časti Šuľany, jednoloďová gotická stavba s polygonálnym ukončením presbytéria a predstavanou vežou, asi z prvej polovice 14. storočia. V 15. a 17. storočí bol upravovaný. V druhej polovici 18. storočia prešiel barokovými úpravami, keď bolo realizované zariadenie kostola. V interiéri sa nachádza barokový hlavný oltár. Zo stredovekých detailov sa zachovalo štrbinové okno na južnej stene presbytéria a nika pôvodného pastofória. Na veži sa dochovala strieľňa kľúčovitého tvaru. Severný portál s ostením má v klenáku dekoratívny aliančný erb lemovaný rokajom. Fasády kostola sú hladké s oknami s polkruhovým záklenkom. Veža je ukončená korunnou rímsou s terčíkom a murovanou ihlancovou helmicou. 

Šuľany 17 Slovakia22.jpg|Kostol sv. Anny
Šuľany 17 Slovakia24.jpg
Šuľany 17 Slovakia23.jpg
Šuľany 17 Slovakia20.jpg|Erb nad portálom
Kostol svätej Anny Šuľany 18 Slovensko3.jpg|Interiér kostola


* Rímskokatolícky kostol sv. Štefana Kráľa v Hornom Bare, jednoloďová barokovo-klasicistická stavba s pravouhlým ukončením presbytéria a vežou tvoriacou súčasť jej hmoty, z roku 1778. Stojí na mieste staršej stavby. V interiéri sa nachádzajú dva ranoklasicistické oltáre z roku 1780 sv. Imricha a Panny Márie. Kazateľnica je rokoková z konca 18. storočia. Nachádzajú sa tu dva renesančné epitafy, Mikuláša Ištvánfiho z roku 1581 a Jána Lipčeiho z roku 1606. Fasády kostola sú členené lizénami a segmentovo ukončenými oknami so šambránami. Veža vyrastá zo štítového priečelia s nárožným skosením vo forme rizalitu. Ukončená je korunnou rímsou s terčíkom a ihlancovou helmicou. Nachádzajú sa tu dva zvony, renesančný a ranobarokový z roku 1632 od G. Moháčiho. 

Kostol svätého Štefana Uhorského Horný Bar 18 Slovakia6.jpg|Kostol sv. Štefana Kráľa
Kostol svätého Štefana Uhorského Horný Bar 18 Slovakia5.jpg
Kostol svätého Štefana Uhorského Horný Bar 18 Slovakia7.jpg|Detail veže kostola


## Referencie

## Iné projekty

## Externé odkazy
* 
* Apsida.sk- profil gotického kostola 


Kategória:Obce okresu Dunajská Streda
Bellova Ves

**Bellova Ves** () je obec na Slovensku v okrese Dunajská Streda.

## Polohopis
Obec sa nachádza na území Podunajskej nížiny. V blízkosti obce sa nachádza lovný rybník s názvom Štrkovisko Viten a približne  vzdialený Malý Dunaj. Teplota počas roka tu dosahuje najvyššie priemerné teploty a aj vďaka kvalitnej pôde je vhodná na pestovanie čohokoľvek – od hrozna až po zemiaky. Úhrn zrážok je jeden z najnižších na západnom Slovensku.

## Dejiny
Obec vznikla na začiatku 20. storočia spojením viacerých statkov moravských prisťahovalcov. Neskôr bola Bellova Ves pripojená k obci Blahová, aby sa neskôr znova osamostatnila. Na rozdiel od okolitých obcí s vysokým počtom obyvateľov maďarskej národnosti majú Bellova Ves a Blahová menšie zastúpenie tejto národnosti, a to najmä z radu starších obyvateľov. K novembru 2015 bolo prihlásených k trvalému pobytu 272 obyvateľov, reálne číslo je vyššie vďaka obyvateľom, ktorý majú trvalý pobyt v blízkej Bratislave pričom bývajú v obci. Prisťahovalectvo v obci v posledných 5 rokoch zažíva rozmach, keď sa sťahujú najmä mladé rodiny z Bratislavy, kupujú víkendové chaty alebo novostavby. 

## Obyvateľstvo
### Národnostné zloženie

Sčítanie ľudí 2011:  229 obyvateľov.
Z toho 122 (53%) slovenskej, 56 (24%) maďarskej a 51 (22%) inej a nezistenej národnosti

## Infraštruktúra
Vzhľadom na počet obyvateľov nie je infraštruktúra v obci rozvinutá. Obec nemá plynovú prípojku a ani kanalizáciu. Vodovod bol vybudovaný z fondov EÚ a po napojení na artézsku studňu je spustený. Lokalita Žitného ostrova sa vyznačuje veľmi kvalitnou vodou čo mnohí využívajú odnepamäti na vŕtanie vlastných studní. Vykurovanie domov je drevom, uhlím alebo elektrickou energiou. V obci je tradične dedinská krčma a potraviny. Najbližšia škola je v  vzdialených Lehniciach, kde premáva pravidelný autobusový spoj. Autobusové spojenie je na slabej úrovni a cez víkend autobusy nepremávajú, preto bez auta sa tu nezaobídete. Aj napriek tomu je táto obec neuveriteľne tichá, zelená (veľa stromov) a cez týždeň tu nestretnete okrem poštára a starostky takmer nikoho, preto je vyhľadávaná ľuďmi, ktorí chcú najmä oddych od rušného hlavného mesta. Po vybudovaní R7 sa očakáva, že atraktivita obce sa zvýši a aj zlepší rýchlosť cesty autom do centra Bratislavy, ktorý je teraz počas ranných zápch na úrovni 45 minút.

## Referencie

## Iné projekty

## Externé odkazy
* 


Kategória:Obce okresu Dunajská Streda
Veľké Blahovo

**Veľké Blahovo** (, do roku 1948 *Veľký Aboň*) je obec na Slovensku v okrese Dunajská Streda.

## História
Územie dnešnej obce bolo po stáročia močaristým, rákosovým územím. Obec vznikla na pozemku, ktorý kráľ Štefan III. daroval osadníkom z Česka. V roku 1162 sa prvýkrát spomína vo forme *„terra Oboni“*. Neskôr sa v písomných prameňoch spomína ako *"Fulobon, Csukár-Nagy Abony, Felabony, Nemesabony, Csallóköz-Abony"* . Jej meno pochádza zo staromaďarského osobného mena Aba. Lakói boli hradní poddaní Bratislavského hradu, ktorým kráľ Ondrej II. udelil výsady, ktoré v roku 1236 potvrdil aj Belo IV. V roku 1298 kráľ Ondrej III. daroval Veľké Blahovo majstrovi Petrovi, synovi Ondreja Olgyaya za zásluhy v bojoch pri Rýne. V roku 1299 kráľ povýšil do šľachtického stavu aj hradných nevoľníkov z Veľkého Blahova.

V roku 1356 kráľ Ľudovít I.potvrdil, že šľachtici z Veľkého Blahova sú povinní ísť do vojny v prípade nepriateľského útoku. V roku 1425 bolo Veľké Blahovo rozdelené na 8 rovnakých častí. Veľké Blahovo počas svojej histórie vlastnilo viacero šľachtických rodov. Medzi spoločných vlastníkov obce patrili rody Csiba, Mórocz, Csomor, Rácz, Gazdagh, Rényi, Varga, Fehér a Nagy. Kaštieľ Ordódyovcov postavili v rokoch 1760 až 1765.

Podľa dr. Evy Straubovej *"Nádvár, ktorý bol na hranici obce, bol zničený v dôsledku tureckých bojov. (Nagy) Abony bola kedysi šľachtickou obcou, pripojila sa k végvárskemu systému a zohrávala dôležitú vojenskú úlohu tým, že zabezpečovala nepretržitú obrannú pripravenosť“.*

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová baroková stavba s polygonálnym ukončením presbytéria a vežou tvoriacou súčasť jej hmoty, z roku 1761. Interiér kostola je plochostropý, presbytérium je zaklenuté pruskou klenbou. Nachádza sa tu hlavný oltár s obrazom Najsvätejšej Troice z roku 1883. Na bočnom oltári Svätého hrobu z roku 1918 sa nachádza socha Sedembolestnej Panny Márie od R. Kühmayera. Fasády kostola sú členené lizénami a polkruhovo ukončenými oknami so šambránami. Veža vyrastá zo štítového priečelia vo forme rizalitu. Je členená pilastrami a ukončená korunnou rímsou s terčíkom a barokovou helmicou s laternou. 

* Prícestná kaplnka, neobaroková stavba na pôdoryse trojuholníka z konca 19. storočia. Fasády kaplnky sú členené pilastrami, ukončená je barokovým prelamovaným štítom. 

Nagyabony templom 2.JPG|Kostol Najsvätejšej Trojice
Nagyabony templom.JPG
Veľké Blahovo kostol 03.jpg|Detail veže
Veľké Blahovo kaplnka 02.jpg|Prícestná kaplnka
Veľké Blahovo kaplnka 06.jpg|Detail maľby


## Referencie

## Iné projekty

## Externé odkazy
* 


Kategória:Obce okresu Dunajská Streda
Sap

**Sap** (, v rokoch 19481990 *Palkovičovo*) je obec na Slovensku v okrese Dunajská Streda.

## Polohopis
Obec je vzdialená od Dunajskej Stredy asi 19 km južným smerom. Obyvatelia sú prevažne maďarskej národnosti. Je vybudovaná cyklistická dráha cez Gabčíkovo až do Bratislavy. V rokoch 1948 až 1990 sa obec volala Palkovičovo.

## Kultúra a zaujímavosti
### Pamiatky
* Reformovaný kostol, jednoloďová klasicistická tolerančná stavba s polygonálnym záverom a predstavanou vežou, z konca 18. storočia. V roku 1885 prešiel historizuúcou prestavbou. Zariadenie kostola pochádza z 20. storočia. Fasády sú členené segmentovo ukončenými oknami so šambránami. Veža je členená lizénovými rámami a kordónovými rímsami, ukončená je korunnou rímsou s oblúčkovým vlysom a ihlancovou helmicou. 

Szap11.JPG|Reformovaný kostol
Szap18.JPG
Szap27.JPG
Szapi református templom.JPG
Szap14.JPG|Detail portálu


## Občianska vybavenosť
V obci je okrem reformovaného kostola aj moderná rímskokatolícka kaplnka sv. Terézie z Ávily.

## Referencie

## Iné projekty

## Externé odkazy
* 


Kategória:Obce okresu Dunajská Streda
Veľké Dvorníky

**Veľké Dvorníky** () sú obec na Slovensku v okrese Dunajská Streda.

## Občianska vybavenosť
V obci je rímskokatolícky kostol Mena Panny Márie z roku 1954.

## Referencie

## Iné projekty

## Externé odkazy
* 


Kategória:Obce okresu Dunajská Streda
Brestovec (okres Myjava)

**Brestovec** je obec na Slovensku v okrese Myjava.

## Časti obce
* Kopánka
* U Kulíškov
* U Petrášov
*Sviniarky
*Svítkovci
*Brunov
*Poľana
*Ticháčkovci
*Kržle
*Vršek
*Vdoviakovci
*Štemberk
*Pánikovci

## Referencie

## Iné projekty

## Externé odkazy
* 


Kategória:Obce okresu Myjava
Chvojnica (okres Myjava)

**Chvojnica** je obec na Slovensku v okrese Myjava. V roku 2011 tu žilo 373 obyvateľov. Obec oficiálne vznikla roku 1957 zlúčením viacerých častí kopaníc patriacich k Vrbovciam, Sobotišti a Častkovu.

## Kultúra a zaujímavosti
### Pamiatky
* Baptistická modlitebňa, halová stavba s pravouhlým záverom s malou strešnou vežou z roku 1895. Stavbá má hladké fasády členené polkruhovo ukončenými oknami. Veža je ukončená ihlancovou helmicou. 

## Referencie

## Iné projekty

## Externé odkazy
* 


Kategória:Obce okresu Myjava
Hrašné

**Hrašné** je obec na Slovensku v okrese Myjava.

## Polohopis
Leží v severovýchodnej časti Myjavskej pahorkatiny 5 km od Starej Turej. Nadmorská výška obce je 340 m. Obec Hrašné nepredstavuje jeden monolitný celok sústavne zastavenej plochy (obec). Osídlenie je kopaničiarskeho charakteru. Jednotlivé kopanice, osady a samoty sú roztrúsené po celom obvode chotára.

## Dejiny
Obec Hrašné vznikla 20. marca 1955 odčlenením od obce Kostolné. Pôvodný názov ešte súčasti Kostolného bol Hrašný vrch. Spolu tak nad Kostolným bolo päť kopaníc nazvaných vrch (Černochov vrch, Hodulov vrch, Hrašný vrch, Polákov vrch a Babulicov vrch). V deň svojho vzniku mala obec 986 obyvateľov. Celá obec mala 13 lokálnych osídlení pomenovaných poväčšine podľa obyvateľov, ktorých mená sa často vyskytovali s názvami: Hodulov vrch, Polákov vrch, Žadovec, U Rumankov, U Taranov, U Václavkov, Bánov, U Biesov, U Zábojníkov, U Vravišov, U Štefíkov, U Tomišov, U Malkov. Niektoré názvy z dôvodu zániku osídlenia zanikli, iné sa zachovali dodnes. Pretekajú tu potoky Rudník a Kostolník. Nosí sa tu variant západoslovenského typu ľudového odevu tzv. myjavský.

## Referencie

## Iné projekty

## Externé odkazy
* 


Kategória:Obce okresu Myjava
Krajné

**Krajné** je obec na severozápadnom Slovensku v okrese Myjava, v Trenčianskom kraji. Osada Dobrá Mer, ktorá patrí k obci, bola v marci 1945 čiastočne vypálená nemeckými vojakmi za pomoc partizánom. Zhorelo 5 budov.

## Polohopis
Skladá sa z 39 kopaníc. V jej blízkosti sa nachádza vodná nádrž Matejovec. Tečie cez ňu potok Korytárka a Jablonka. Leží v Juhovýchodnom cípe Myjavskej pahorkatiny.

## Kultúra a zaujímavosti
### Pamiatky
* Rímskokatolícky kostol sv. Michala, jednoloďová pôvodne stredoveká stavba s polygonálnym ukončením presbytéria a predstavanou vežou z prelomu 14. a 15. storočia. Úpravami prešiel na prelome 15. a 16. storočia, kedy bola pristavaná veža a v prvej polovici 17. storočia v duchu renesancie. V polovici 18. storočia bol zbarokizovaný. Fasády kostola sú členené opornými piliermi a lizénami, veža je ukončená korunnou rímsou s terčíkom a ihlancovou helmicou. 

* Evanjelický kostol, jednoloďová barokovo-klasicistická tolerančná stavba s pravouhlým ukončením presbytéria s malou strešnou vežou z roku 1784. V roku 1806 bol zasiahnutý bleskom. Bol obnovený, v roku 1867 renovovaný a zaklenutý. Interiér prešiel úpravou v roku 1962. V interiéri sa nachádza trojramenná murovaná empora. Zariadenie kostola je novodobé. Kostol má hladké fasády so segmentovo ukončenými oknami v dvoch radoch, priečelie je členené lizénami. Z fasády vystupuje murovaná predsieň a schodisko na emporu. 

* Evanjelická zvonica, jednoducá murovaná stavba na pôdoryse štvorca s ihlancovou helmicou z 19. storočia. Úpravami prešla v rokoch 1959-1960 a 1982. Rezonančné otvory sú polkruhovo ukončené.

Súbor:Krajné kostol 01 06.jpg|Kostol sv. Michala
Súbor:Krajné kostol 01 05.jpg|
Súbor:Krajné kostol 02 01.jpg|Evanjelický kostol
Súbor:Krajné zvonica 04.jpg|Zvonica


### Tylová paličkovaná čipka
V 80. rokoch 19. storočia sa v obci Krajné, asi na vtedajšej kopanici Podkylava, usadili dve sestry - čipkárky z východočeského mesta Vamberk. Čipky plietli na zárobok. Od nich sa to postupne naučili ženy z iných obcí. Prvá publikovaná zmienka o pletení tylových čipiek v tejto oblasti je z roku 1911. Obdobím najväčšieho rozšírenia pletenia tylovej čipky boli roky 1940–1950. Čipkárky plietli čipky pre svoju potrebu, najmä do svadobnej výbavy, alebo na predaj. Dievčatá sa vtedy učili pliesť čipky vo veku 14-15 rokov od vydatých žien.

## Referencie

## Iné projekty

## Externé odkazy
* 
* ECAV Krajné- stránka miestneho cirkevného zboru


Kategória:Obce okresu Myjava
Kategória:Obce vypálené počas druhej svetovej vojny na Slovensku
Kostolné

**Kostolné** je obec na Slovensku v okrese Myjava.

## Polohopis
Obec Kostolné leží vo východnej časti Myjavskej pahorkatiny v dolinke potoka Kostolník medzi Malými Karpatami a Bielymi Karpatami. Pahorkatinný povrch chotára tvoria mladšie treťohorné zlepence a pieskovce a staršie treťohorné pieskovce a ílovce. Celková plocha chotára zaberá 1011 ha. Stred obce sa nachádza v nadmorskej výške  V roku 1970 mal 598 obyvateľov plus obyvatelia žijúci na kopaniciach. Prevládajú hnedé lesné pôdy.

## Dejiny
V lokalite obce Kostolné bolo odkryté žiarové pohrebisko lužickej kultúry z mladšej doby bronzovej. Prvá písomná zmienka o tejto obci pochádza z roku 1392, kedy kráľ Žigmund daroval Čachtické panstvo spolu s 20 dedinami, medzi nimi i Kostolné (Koztolna), Ctiborovi zo Ctiboríc. Obyvateľstvo sa delilo na 3 skupiny: sedliaci, želiari a podželiari. V poľnohospodárskej výrobe bolo v Kostolnom rozšírené pestovanie prosa, konope, chmeľu a šafranu, chov hovädzieho dobytka a oviec. Dôležitú úlohu zohrávalo tkáčstvo. V dedine sa nachádzali 2 mlyny. V strede obce bol v roku 1785 dostavaný evanjelický kostol, jediný kostol v obci, odtiaľ pochádza i názov obce. 

V období národného obrodenia tu pôsobil významný evanjelický farár Ján Trokan, ktorý sa priatelil so štúrovcami, o čom svedčí i Štúrova skala umiestnená na skalnatom brale v chotári obce a vo veľkej miere prispieval do časopisov novín a almanachov. Pôsobili tu i nositelia kultúry a vzdelanosti, napr.: Ján Sidor, Šimon Medvecký, Jozef Záhon a.i. Počas I. svetovej vojny tu zahynulo 35 ľudí, ktorým bol na počesť postavený v strede obce pamätník. V roku 1950 bolo založené JRD v Kostolnom a v roku 1957 JRD v osade Babulicov Vrch ("Babulicéch vrch"). Neskôr nasledovalo obdobie úpadku družstiev. V súčasnosti sa potočná radová zástavba vyvíja na hromadnú, chalupy sa postupne rekonštruujú chalupármi z väčších miest, hlavne z Bratislavy.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická tolerančná stavba so segmentovým ukončením presbytéria, transeptom a predstavanou vežou z rokov 1784-1785. V roku 1807 bol doplnený o vežu. V roku 1933 bol pristavaný modernistický transept. Interiér je zaklenutý pruskými klenbami. Veža kostola je členená lizénami a ukončená korunnou rímsou s terčíkom s hodinami a barokovou helmicou s laternou. 

## Osobnosti obce
### Pôsobili tu
* Ján Trokan (* 1810 – † 1894), evanjelický farár, básnik, publicista, národný buditeľ.

## Referencie

## Iné projekty

## Externé odkazy
* 
* ECAV Kostolné- stránka miestneho cirkevného zboru


Kategória:Obce okresu Myjava
Stará Myjava (obec)

**Stará Myjava** je obec na Slovensku v okrese Myjava.
 
## Polohopis
Obec leží na severe Myjavskej pahorkatiny pri úpätí Bielych Karpát v masíve Javorina. 
 
## Dejiny
Stará Myjava sa vyvíjala ako kopaničiarska obec. Osamostatnila sa v roku 1955. Obyvateľstvo sa zaoberalo hlavne tkaním plátna a vriec a poľnohospodárstvom. Od roku 1960 časť jej obyvateľov pracovala v JRD a väčšina dochádzala za pracou do myjavských podnikov.

## Referencie

## Iné projekty

## Externé odkazy
* 


Kategória:Obce okresu Myjava
Podkylava

**Podkylava** je obec na Slovensku v okrese Myjava.

## Polohopis
Obec leží na juhovýchode Myjavskej pahorkatiny, v podhorí Malých Karpát, na nive Podkylavského potoka. 
 
## Dejiny
Podkylanské kopanice sa spomínajú v roku 1709. Patrili panstvu v Čachticiach (panstvu hrad v roku 1708 vyhorel). V roku 1866 tu mali menší majer aj *Zayovci* (panstvo z Bučan). Obyvateľstvo sa zaoberalo poľnohospodárstvom a chovom dobytka. Toto ich tradičné remeslo pretrvalo i počas 1. ČSR. Ženy sa venovali náročnému paličkovaniu vzácnych čipiek ešte v polovici 20. storočia.

## Kultúra a zaujímavosti
### Pamiatky
* Súbor ľudových hlinených domov, ojedinele i so slamenou strechou z prelomu 19. a 20. storočia. Vstupy do domov sú riešené je s výpustkom, steny stodôl a ploty sú vypletané prútím.
 
## Referencie

## Iné projekty

## Externé odkazy
* 


Kategória:Obce okresu Myjava
Vrbovce

**Vrbovce** je obec na Slovensku v okrese Myjava.

## Časti obce
* Osada u Sabotú (pripojená v roku 1997)

## Kultúra a zaujímavosti
### Pamiatky
* Rímskokatolícky kostol sv. Alžbety, jednoloďová renesančná stavba s polygonálnym ukončením presbytéria s transeptom a predstavanou vežou z obdobia okolo roku 1590. Kostol bol postavený ako evanjelický, počas protireformácie sa stal katolíckym. Barokovou úpravou prešiel v roku 1713 a 1757 – 1760. Interiér je zaklenutý valenou klenbou s lunetami a krížovými hrebienkovými klenbami. Nachádza sa tu murovaný organový chór, klasicistická kazateľnica z polovice 19. storočia a baroková kamenná krstiteľnica z polovice 18. storočia. Fasády kostola sú členené lizénami a polkruhovo ukončenými oknami. Veža je ukončená stanovou strechou. 
* Evanjelický kostol, jednoloďová neoklasicistická stavba s pravouhlým ukončením presbytéria a predstavanou vežou z rokov 1877 – 1879. Veža je klasicistická z rokov 1839 – 1841. Interiér kostola je plochostropý, nachádza sa tu drevená empora na liatinových stĺpoch. Oltár s obrazom Ukrižovanie a kazateľnica sú neoklasicistické z konca 19. storočia. Fasády kostola sú členené lizénami a polkruhovo ukončenými oknami s profilovanými šambránami. Veža je horizontálne členená kordónovými rímsami, vertikálne pilastrami, ukončená je korunnou rímsou s terčíkom s hodinami a barokovou helmicou.

## Galéria

Súbor:Vrbovce 02.jpg|Kostol sv. Alžbety
Súbor:Vrbovce, rímskokatolický kostol.JPG|Kostol sv. Alžbety zo zadnej strany
Súbor:Vrbovce 06.jpg|Evanjelický kostol


## Osobnosti obce

### Rodáci
* Štefan Leška (* 1757 – † 1818), filológ, prekladateľ, spisovateľ, novinár
* Pavol Jozeffy (* 1775 – † 1848), národno-kultúrny pracovník a cirkevný hodnostár
* Karol Adamiš (* 1813 – † 1849), spisovateľ a evanjelický farár
* Žigmund Alexander (* 1830 – † 1912), lekár a balneológ
* Ján Pravoslav Leška (* 1831 – † 1909), spisovateľ a evanjelický farár
* Pavel Beblavý (* 1847 – † 1910), evanjelický kňaz, spisovateľ a národovec
* Jozef Vašek (* 1888 – † 1957), rómsky ľudový umelec, autor sakrálnych a ľudových výšiviek
* Ján Beblavý (* 1898 – † 1968), evanjelický farár, cirkevný spisovateľ a vysokoškolský učiteľ

### Pôsobili tu
* Karol Bórik (* 1820 – † 1896), národný buditeľ, kapitán slovenských dobrovoľníkov a notár
* Jana Hrebendová (* 1812 – † 1880), osvetová a zdravotnícka pracovníčka
* Marie Kudeříková (* 1921 – † 1943), komunistická odbojárka, dcéra železničného zamestnanca

## Referencie

## Iné projekty

## Externé odkazy
* 


Kategória:Obce okresu Myjava
Košariská (obec)

**Košariská** sú kopaničiarska obec na Slovensku v okrese Myjava. Dedina leží na rozhraní Malých Karpát a Myjavskej pahorkatiny pri štátnej ceste z Brezovej pod Bradlom do Piešťan.

## Dejiny
Najstarším dôkazom ľudského osídlenia na území obce sú nálezy kamennej škrabky a úlomkov pazúrika z kamennej doby.

Prvá písomná zmienka o obci pochádza z roku 1786.

## Kultúra a zaujímavosti
### Pamiatky
* Evanjelický kostol, jednoloďová eklektická stavba s polkruhovým ukončením presbytéria a vežou tvoriacou súčasť jej hmoty z rokov 1871-1878. V interiéri sa nachádza oltár s empírovými prvkami s centrálnym obrazom Búrka na mori z roku 1880 a kazateľnica z rovnakého obdobia. Autorom oltára, kazateľnice a nebarokového organa je Martin Šaško z Brezovej. Krstiteľnica je ľudová neskorobaroková práca z konca 18. storočia. Empora je drevená trojramenná na murovaných stĺpoch. Fasády kostola sú členené lizénami a polkruhovo ukončenými oknami so šambránami. Priečelie je ukončené oblúčovým vlysom. Portál je riešený ako ústupokový neorománsky. Veža je polygonálna, ukončená korunnou rímsou s terčíkom a barokovou helmicou s laternou. 

* Rodný dom Milana Rastislava Štefánika, evanjelická fara, jednopodlažná dvojtraktová murovaná stavba na pôdoryse písmena L z roku 1878. Úpravami prešiel v 30. rokoch a v roku 1968. V objekte sa v súčasnosti nachádza múzeum. Fasády fary sú členené lizénami s kvádrovaním, nad oknami sa nachádzajú dekoratívne kazety. Na objekte je umiestnená pamätná tabuľa M. R. Štefánika z rokov 1919-1922.

Súbor:Kosariska kostol.jpg|Evanjelický kostol
Súbor:Kostel v Košariskách.jpg|Priečelie kostola
Súbor:Kostel v Košariskách interier.jpg|Interiér
Súbor:Milan Rastislav Štefánik - rodný dům.jpg|Rodný dom M. R. Štefánika
Súbor:Pamětní deska Milana Rastislava Štefánika.jpg|Pamätná tabuľa M. R. Štefánika


## Osobnosti obce
### Rodáci
* Milan Rastislav Štefánik (* 1880 – † 1919), astronóm, politik, fotograf, vojenský letec, brigádny generál ozbrojených síl Francúzska a diplomat. 

## Referencie

## Iné projekty

## Externé odkazy
* 


Kategória:Obce okresu Myjava
Bukovec

**Bukovec** môže byť:

* sídlo: 
** obec na Slovensku v okrese Košice-okolie, pozri Bukovec (okres Košice-okolie)
** obec na Slovensku v okrese Myjava, pozri Bukovec (okres Myjava)
** časť štatutárneho mesta Plzeň v okrese Plzeň-mesto, pozri Bukovec (Plzeň)
** obec v Česku v okrese Domažlice, pozri Bukovec (okres Domažlice)
** obec v Česku v okrese Frýdek-Místek, pozri Bukovec (okres Frýdek-Místek)
** skrátený názov obce Pohronský Bukovec
** miestna časť obce Dolná Strehová, pozri Bukovec (Dolná Strehová)
** osada obce Staré Hory, pozri Bukovec (Staré Hory)
** osada obce Valaská Belá, pozri Bukovec (Valaská Belá)

* vodný tok:
** prítok Hrona na Hornom Pohroní, pozri Bukovec (prítok Hrona)
** prítok Komjatnej v povodí Váhu na Liptove, pozri Bukovec (prítok Komjatnej)
** prítok Starej rieky v povodí Ipľa, pozri Bukovec (prítok Starej rieky)

* vodárenská nádrž na Ide, pozri Vodárenská nádrž Bukovec

* vrch: 
** v Bukovských vrchoch (929,8 m n. m.), pozri Bukovec (vrch v Bukovských vrchoch)
** v Malej Fatre (), pozri Bukovec (vrch v Malej Fatre)
** v Ondavskej vrchovine (453,6 m n. m.), pozri Bukovec (vrch v Ondavskej vrchovine)
** v Slovenskom krase (627,0 m n. m.), pozri Bukovec (vrch v Slovenskom krase)
** v Starohorských vrchoch (), pozri Bukovec (vrch v Starohorských vrchoch)
** v Štiavnických vrchoch (707,0 m n. m.), pozri Bukovec (vrch v Štiavnických vrchoch)
** vo Volovských vrchoch (1 126,7 m n. m.), pozri Bukovec (vrch vo Volovských vrchoch)
** v Žiari (620 m n. m.), pozri Bukovec (vrch v Žiari)

## Pozri aj
* Veľký Bukovec
Polianka

**Polianka** je obec na Slovensku v okrese Myjava.

## Polohopis
Kopaničiarska obec Polianka leží uprostred Myjavskej pahorkatiny. 
 
## Dejiny
Obec vznikla v roku 1955 odčlenením kopaníc od Myjavy. Obyvateľstvo sa zaoberalo poľnohospodárstvom, stolárčinou, ženy výšivkárstvom. Počas SNP pôsobili v okolí obce partizánske skupiny. Obec bola začiatkom apríla 1945 čiastočne vypálená počas oslobodzovacích bojov. Zhorelo 12 domov a 22 hospodárskych budov.
V roku 1956 založili JRD. Za socializmu časť obyvateľstva pracovala v priemyselných  podnikoch na Myjave a v Brezovej pod Bradlom.

## Kultúra a zaujímavosti
### Pamiatky
* Pamätná tabuľa národovca Michala Kútku, bronzová tabuľa s reliéfom národovca z roku 1925. Nachádza sa na dome č. 53. 

## Osobnosti obce
### Rodáci
* Michal Kútka (* 1876 – † 1917), slovenský národovec

## Referencie

## Iné projekty

## Externé odkazy
* 


Kategória:Obce okresu Myjava
Kategória:Obce vypálené počas druhej svetovej vojny na Slovensku
Poriadie

**Poriadie** je obec na Slovensku v okrese Myjava.

## Polohopis
Obec leží na severe Myjavskej pahorkatiny pri úpätí Bielych Karpát v masíve Veľká Javorina. 
 
## Dejiny
Poriadie vzniklo v roku 1955 odlúčením niekoľkých kopaníc od Myjavy. Obyvateľstvo sa zaoberalo poľnohospodárstvom, ešte začiatkom 20. storočia aj výrobou dreveného riadu, náradia a kolovratov. Počas SNP pôsobili v okolí obce partizánske skupiny. V roku 1958 založili JRD. Za socializmu časť obyvateľstva pracovala v priemyselných podnikoch na Myjave, v Starej Turej a inde.

## Kultúra a zaujímavosti
### Pamiatky
* Pomník povstania myjavského ľudu z roku 1848 v časti U Klasovitých, stéla na pôdoryse obdĺžnika s reliéfnym motívom slovenského znaku asi z roku 1928. V roku 2014 prešiel pomník obnovou po odcudzení kovovej nápisovej tabule. 

* Pomník povstania 1848 nad osadou Dolný Výhon. Na tomto mieste zahynulo dvanásť hurbanovských vojakov v boji proti maďarskému vojsku. Počas boja vyhoreli osady U Klasovitých a časť Dolného Výhona. Bol to posledný boj prvej výpravy povstaleckého vojska slovenskej revolúcie. Autorom pamätníka z roku 1968 je sochár Š. Beloradský. 

## Referencie

## Iné projekty

## Externé odkazy
* 


Kategória:Obce okresu Myjava
Bukovec (okres Myjava)

**Bukovec** (; ) je obec na Slovensku v okrese Myjava.

## Časti obce
* Kršlenica
### [[Kopanica|Kopanice]]
* U Bašnárov
* U Dankov
* U Rafčíkov
* U Zimov

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, jednoloďová pôvodne renesančná stavba so segmentovým ukončením presbytéria, bez veže, zo 17. storočia. Úpravami prešiel v 18. storočí. Fasády kostola sú členené opornými piliermi a segmentovo ukončenými oknami. Pri kostole sa nachádza murovaná zvonica na pôdoryse štvorca s murovanou helmicou zo 17. storočia. Obnovou prešla v roku 1977. 

* Evanjelický kostol, jednoloďová barokovo-klasicistická stavba s pravouhlým ukončením presbytéria a predstavanou vežou z rokov 1824-1829. V interiéri sa nachádza trojramenná empora a kazateľnicový oltár. Fasády kostola sú členené polkruhovo ukončenými oknami so šambránami. Priečelie je ukončené štítom s prelamovanou rímsou. Veža je členená lizénami a ukončená atypickou helmicou. Nad portálom je umiestnená nápisová doska s vročením pripomínajúca postavenie kostola.

## Osobnosti obce
### Pôsobili tu
* Július Bodnár (* 1870 – † 1935), evanjelický farár, senior, dekan Slovenskej evanjelickej bohosloveckej fakulty, folklorista, historik a spisovateľ.
* Vladimír Roy (* 1885 – † 1936), evanjelický farár, básnik, prekladateľ. 

## Referencie

## Iné projekty

## Externé odkazy
* 


Kategória:Obce okresu Myjava
Haniska

**Haniska** môže byť:
* obec v okrese Košice - okolie, pozri Haniska (okres Košice-okolie)
* obec v okrese Prešov, pozri Haniska (okres Prešov)
Abranovce

**Abranovce** () sú obec na Slovensku v okrese Prešov, v Prešovskom kraji.

## Polohopis
Abranovce ležia na západných svahoch Slanských vrchov v severnej časti Košickej kotliny.

## Dejiny
Existencia obce bola prvýkrát písomne doložená v roku 1320 pod menom Abram. Neskôr sa jej názov úvádza v týchto podobách: Kysabran, Naghabran, v roku 1786 Abrahamowcze a 1808 Abranowcze. Obyvatelia sa zaoberali lesníctvom a poľnohospodárstvom.

## Obyvateľstvo
### Národnostné zloženie
údaje: Sčítanie obyvateľov, domov a bytov v roku 1991, Štatistický úrad Slovenskej republiky

údaje: Sčítanie obyvateľov, domov a bytov v roku 2001, Štatistický úrad Slovenskej republiky

údaje: Sčítanie obyvateľov, domov a bytov v roku 2011, Štatistický úrad Slovenskej republiky

údaj z Atlasu rómskych komunít z roku 2013

## Kultúra a zaujímavosti
### Pamiatky
* Gréckokatolícky Chrám narodenia Presvätej Bohorodičky, jednoloďová neogotická stavba s pravouhlým ukončením presbytéria a malou strešnou vežou, z roku 1943. Fasády sú členené oknami so šambránami a lomeným záklenkom. Rovnako je riešený aj vstupný portál. Strešná veža je ukončená ihlancovou helmicou.

Súbor:Abranovce 23 Slovakia 3.jpg|Chrám sv. Michala archanjela
Súbor:Biskup Ján Hirka, pamätná doska. Abranovce 23 Slovakia 1.jpg
Súbor:Biskup Ján Hirka, hrob. Abranovce 23 Slovakia 5.jpg
Súbor:Abranovce 16Slovakia2.JPG
Súbor:Biskup Ján Hirka, pamätná doska. Abranovce 23 Slovakia 2.jpg|Detail vstupného portálu


### Turistika
náhľad|upright|vľavo|Turistický rozcestník
Turistom je obec známa žltou turistickou značkou, ktorá značkuje turistickú trasu na hrad Bodoň. Celá trasa z obce Abranovce až do Temného lesa pri Zlatej Bani trvá 2 hodiny a 15 minút. Smer pochodu: obec Abranovce (nadmorská výška 492 metrov), Raslavkameň (nadmorská výška 600 metrov), Bodoň (nadmorská výška 855 metrov), Temný les (Zlatá Baňa ) (nadmorská výška 666 metrov). Úsek z Abranoviec po hrad Bodoň je možné zvládnuť za 1 hodinu a 10 minút.

## Školstvo
V Abranovciach je malotriedna základná a materská škola. V školskom roku 2007/2008, 2008/2009 dosiahla v rámci Slovenska v súťaži Supertrieda 1. a 2. miesto.
V roku 2009 žiaci prihlásili svojho učiteľa Juraja Platka do prestížnej súťaže učiteľov Zlatý Amos, kde získal od novinárov cenu Amos press.

## Šport
V obci existuje stolnotenisový klub.

## Osobnosti obce
### Rodáci
* Ján Hirka (* 1923 – † 2014), emeritný prešovský gréckokatolícky eparcha.

## Galéria

Abranovce, chránené vtáčie územie Slanské vrchy 23 Slovakia 4.jpg|Pohľad na obec 
Biskup Ján Hirka, busta. Abranovce 23 Slovakia 3.jpg|Busta v strede obce
Biskup Ján Hirka, hrob. Abranovce 23 Slovakia 2.jpg|Hrob biskupa Jána Hirku
Biskup Ján Hirka, pamätná doska. Abranovce 23 Slovakia 3.jpg|Pamätná tabuľa na chráme


## Referencie

## Iné projekty

## Externé odkazy
* 


Kategória:Obce okresu Prešov
Šarišské Bohdanovce

**Šarišské Bohdanovce** sú obec na Slovensku v okrese Prešov. 

## Polohopis
Šarišské Bohdanovce ležia v Košickej kotline, v dolnej časti údolia východného prítoku Torysy.

## Kultúra a zaujímavosti
### Pamiatky
* Rímskokatolícky Kostol sv. Joachima a sv. Anny, jednoloďová pôvodne baroková stavba s polkruhovým ukončením presbytéria a predstavanou vežou, asi z roku 1726. V roku 1925 prešiel rozsiahlou prestavbou, ktorá mu dala súčasnú podobu. Interiér je zaklenutý valenou klenbou s lunetami. Na empore sa nachádza jednomanuálový organ od neznámeho majstra z 19. storočia. Fasády kostola sú hladké s oknami s polkruhovým záklenkom. Veža je členená priebežnými lizénami a ukončená korunnou rímsou s trojuholníkovými štítmi a zvonovitou helmicou s laternou.

Súbor:Slovakia Sarisske Bohdanovce 3.JPG|Kostol sv. Joachima a sv. Anny
Súbor:Villages14Slovakia140.JPG
Súbor: Villages14Slovakia151.JPG


* Kaštieľ, jednopodlažná klasicistická stavba na pôdoryse obdĺžnika z prvej polovice 19. storočia. V roku 1868 prešiel obnovou. Fasády kaštieľa sú členené oknami s nadokennou rímsou, priečeliu dominuje trojosový presklený portikus členený stĺpmi so štvorcovým profilom a ukončený trojuholníkovým štítom s tympanónom. Pri kaštieli sa nachádza prírodno-krajinársky park z druhej polovice 19. storočia. 

Súbor:Villages14Slovakia137.JPG|Kaštieľ
Súbor:Villages14Slovakia154.JPG
Súbor:Villages14Slovakia155.JPG
Súbor:Villages14Slovakia156.JPG
Súbor:Villages14Slovakia153.JPG|Park kaštieľa


* Pomník obetiam prvej svetovej vojny.

Súbor:Villages14Slovakia136.JPG|Pomník obetiam prvej svetovej vojny
Súbor:Villages14Slovakia144.JPG
Súbor:Villages14Slovakia148.JPG
Súbor:Villages14Slovakia146.JPG
Súbor:Villages14Slovakia145.JPG


## Občianska vybavenosť
V obci sa okrem rímskokatolíckeho kostola nachádza aj moderný evanjelický kostol z roku 1968.

Súbor:Villages14Slovakia139.JPG|Evanjelický kostol


## Referencie

## Iné projekty

## Externé odkazy
* 


Kategória:Obce okresu Prešov
Štefanovce (okres Prešov)

**Štefanovce** sú obec na Slovensku v okrese Prešov. Leží v západnej časti okresu, v Šarišskej vrchovine. 

## Dejiny
Sídlisko založil šoltýs s roľníckymi usadlíkmi okolo roku 1320. Patrila k panstvu Svinia.

## Kultúra a zaujímavosti
### Pamiatky
* Rímskokatolícky Kostol obetovania Pána, jednoloďová pôvodne ranogotická stavba s pravouhlým ukončením presbytéria, s malou strešnou vežou, asi zo začiatku 14. storočia. Úpravami prešiel v druhej polovici 18. storočia a v roku 1859. Poslednou, pomerne necitlivou úpravou prešiel v 90. rokoch 20. storočia. Presbytérium je zaklenuté českou plackou, loď je plochostropá. Hlavný oltár je rokokovo-klasicistický z roku 1810 s obrazom Obrezanie Ježiša v chráme od sabinovského maliara I. Krausza. Fasády sú hladké s oknami s polkruhovým záklenkom. Pri kostole stojí drevená zvonica na pôdoryse štvorca so stanovou strechou.

Súbor:Slovakia Sariska highlands 153.jpg|Kostol obetovania Pána


## Referencie

## Iné projekty

## Externé odkazy
* 


Kategória:Obce okresu Prešov
Teriakovce

**Teriakovce** sú obec na Slovensku v okrese Prešov.

## Polohopis
Obec Teriakovce leží medzi dvoma potokmi, ktoré sú tzv. hranicou medzi mestskou časťou Prešova – Šalgovíkom a obcou Ruská Nová Ves. Na juhozápadnej strane obec Teriakovce susedí s mestskou časťou Solivar. Zo severovýchodu susedí s obcou Vyšná Šebastová.

Obec leží od krajského mesta Prešov na východ. Vzdušná čiara je asi 4 až , po ceste . Obec sa začína na konci vicinálnej cesty (odbočka) Solivar – Ruská Nová Ves – Teriakovce. Obec je na miernom svahu medzi dvoma malými potokmi, čo tečú na východ a na západ.

Teriakovce ležia v priemernej nadmorskej výške  (rozsah 400 – ). V katastrálnom území prevládajú hnedé lesné pôdy, severnú časť tvoria súvislé lesné porasty, ktoré naznačujú začiatok Slanských vrchov. Územie odvodňujú potoky Šalgovícky a Čerešňovský.

## Dejiny
Prvá písomná zmienka o obci Teriakovce pochádza z roku 1385. Presné historické udalosti o vzniku obce neboli v obecnej kronike zachované z dôvodu jej straty počas druhej svetovej vojny. V súčasnosti sa obec snaží o získanie archívnych informácií a o obnovu obecnej kroniky.

Väčšina chotára obce v 19. storočí patrila zemepánovi Péchymu, ktorý tu síce nesídlil, ale vlastnil tu liehovary a patril mu aj vodný mlyn.

## Kultúra a zaujímavosti
### Pamiatky
* Rímskokatolícky Kostol sv. Michala archanjela, jednoloďová ranogotická stavba s pravouhlým ukončením presbytéria a predstavanou vežou, z polovice 14. storočia. Postavený bol na panstve zemanov Teriakovcov, vyčleneného z panstva predkov rodiny Šóšovcov, usídlených v tejto dedine koncom 13. resp. začiatkom 14. storočia. V roku 1763 prešiel barokovou úpravou, keď vzniklo súčasné riešenie portálu. V roku 1924 prešla obnovou vežu a strecha. V šesťdesiatych rokoch 20. storočia vznikla severná prístavba kostola. Hlavný oltár pochádza z roku 1852. Fasády kostola sú členené opornými piliermi a oknami s polkruhovým záklenkom. Veža s nárožnými opornými piliermi je ukončená ihlancovou helmicou. Vstupný portál do podvežia je tvorený edikulou so segmentovou supraportou s reliéfom mušle a volútovou rozvilinou, lemovaný je pilastrami. Okolo kostola sa rozkladal pôvodný cintorín vymedzený ohradným múrom, ktorý zanikol v 18. storočí. 

Súbor:Slovakia Teriakovce 3.JPG|Kostol sv. Michala archanjela
Súbor:Slovakia Teriakovce 8.JPG


## Referencie

## Iné projekty

## Externé odkazy
* 


Kategória:Obce okresu Prešov
Seniakovce

**Seniakovce** sú obec na Slovensku v okrese Prešov. 

## Polohopis
Obec leží vo výške 

## Politika
### Obyvateľstvo
Obec má v súčasnosti 166 obyvateľov.

## Médiá (foto, audio, dokumenty)

Image:Slovakia Seniakovce 1.JPG
Image:Slovakia Seniakovce 2.JPG
Image:Slovakia Seniakovce 3.JPG


## Referencie

## Iné projekty

## Externé odkazy
* 


Kategória:Obce okresu Prešov
Petrovany

**Petrovany** sú obec na Slovensku v okrese Prešov.

## Polohopis
Obec Petrovany leží  južne od Prešova. So svojou výhodnou polohou a počtom obyvateľov patrí medzi veľké obce východoslovenského regiónu. V obci sídli niekoľko podnikateľských subjektov.

## Kultúra a zaujímavosti
### Pamiatky
* Rímskokatolícky Kostol sv. Petra a Pavla, jednoloďová pôvodne gotická stavba s polygonálnym ukončením presbytéria a vežou tvoriacou súčasť jej hmoty, zo 14. storočia. V 17. storočí bol prestavaný, neskôr barokizovaný v roku 1716. Presbytérium je zaklenuté valenou klenbou s lunetami zo 17. storočia. Do sakristie vedie gotický sedlový portál. Loď je zaklenutá pruskými klenbami z roku 1752. Hlavný oltár je neogotický. Na empore sa nachádza jednomanuálový organ od značky Rieger z roku 1899. Fasády sú členené lizénovými rámami, opornými piliermi a oknami s polkruhovým záklenkom. Veža je členená kordónovou rímsou, pilastrami a ukončená korunnou rímsou s terčíkom a barokovou helmicou s laternou.

* Kaštieľ Véčeiovcov, dvojpodlažná trojtraktová baroková stavba na pôdoryse písmena U, z roku 1756. Kaštieľ bol upravovaný v 19. storočí. Po roku 1950 bol necitlivo upravovaný, sídlil v ňom Ústav sociálnej starostlivosti pre dospelých. Interiéry kaštieľa sú zaklenuté pruskými klenbami. Fasády kaštieľa tvoria tri rizality, členené sú pilastrami s iónskymi hlavicami. Okná majú profilované ušnicové šambrány s páskami a prelamované rímsové suprafenestry s klenákmi s mušľou. Stredný trojosový rizalit je polkruhový, je k nemu pripojený balón. Strecha je manzardová. Okolo kaštieľa je zachovaný krajinársky park.

Súbor:Slovakia Petrovany 6.JPG|Kostol sv. Petra a Pavla
Súbor:Slovakia Petrovany 10.JPG
Súbor:Slovakia Petrovany 7.JPG
Súbor:Villages14Slovakia58.JPG|Kaštieľ Véčeiovcov


## Referencie

## Iné projekty

## Externé odkazy
* 


Kategória:Obce okresu Prešov
Ovčie

**Ovčie** je obec na Slovensku v okrese Prešov.
Žije tam okolo 700 obyvateľov.

## Základné údaje
*Výmera katastra : 300 ha
*Poľnohospodárska pôda: 273,49 ha z toho orná pôda :144 ha
*Lesná pôda: 1 ha
*Vodné plochy: 0,80 ha
*Dominanty obce : Kostol sv. Barbory
*Podujatia v obci : Hasičská súťaž o pohár starostu

## Dejiny
Obec Ovčie sa spomína v jednej z listín už v roku 1318. V roku 1320 si štyria synovia zemana Beňadika rozdelili zdedené majetky, pričom Ovčie pripadlo Dominikovi. V spojitosti s deľbou vznikla ďalšia správa o tejto dedine. Z obsahu oboch vyplýva, že Ovčie jestvovalo už pred rokom 1318. V listine z roku 1320 sa vyskytuje pod latinským názvom *Wytex Noua* v zmysle Nový Víťaz, z čoho je zrejmé, že Ovčie bolo mladou dedinou, mladšou ako Víťaz a vzniklo na majetku Víťaza. V písomnostiach z 15. – 16. storočia vyskytuje sa pravidelne pod maďarským názvom *Kysvitez* v zmysle Malý Víťaz.

Už v 16. storočí sa do písomností dostal slovenský názov Ovčie, ktorý je obsahovo úplne iný ako latinský, resp. maďarský názov a pôvodne ako chotárny názov sa vzťahoval k miestu, na ktorom vzniklo sídlisko. Chotárny, resp. miestny názov Ovčie svedčí, že obyvatelia Víťaza tam pásli ovce pred 14. storočím.

V stredoveku obec patrila Szinyeyovcom, neskôr Hedryovcom, Bertóthyovcom a v 19. storočí Tahyovcom.

Ovčie v 14. – 16. storočí postupne patrilo zemanom zo Širokého, Bertotoviec a Fričoviec. V roku 1600 obec mala 15 obývaných domov. Počas prvého sčítania ľudu, roku 1787 mala obec 31 domov a 178 obyvateľov, v roku 1828 – 34 domov a 281 obyvateľov. V roku 1910 v nej žilo 276 ľudí. V súčasnosti je počet obyvateľov v obci 670.

Obyvatelia sa v minulosti zaoberali tradičným poľnohospodárstvom, chovom dobytka, lesnými prácami a domácim remeslom (výroba metiel).

Do roku 1918 obec administratívne patrila do Šarišskej stolice. Obec Ovčie leží na južnom okraji Šarišskej vrchoviny, na styku s Čiernou horou v nadmorskej výške okolo 480 m.

## Referencie

## Iné projekty

## Externé odkazy
* 


Kategória:Obce okresu Prešov